Omstrede hospitaal van R2 miljard steeds in onbruik | Netwerk24
Omstrede hospitaal van R2 miljard steeds in onbruik
Deur Christiaan Cloete 10 Oktober 2018 21:42
Andrew Louw (regs), die DA se provinsiale leier en premierskandidaat in die Noord-Kaap, gesels met Makashule Gana, DA-LP en DA-woordvoerder vir basiese dienste, gedurende hul besoek aan die Kimberley Psigiatriese Hospitaal. Foto: Christiaan Cloete
Netwerk24Foto: Christiaan Cloete
Clement Kaotsane, assistentdirekteur van veiligheid by die hospitaal, het die DA-lede vergesel.
Dele van die hospitaal kon nie besigtig word nie weens die biometriese veiligheidstelsel wat toegang beheer.
Kaotsane sê egter dat hy nie by magte is om namens die departement van gesondheid te verduidelik waarom die hospitaal nog nie in gebruik is nie.
Louw het ná die inspeksie gesê hy is geskok.
“Die gebou is vol ‘leegheid’,” het hy dit beskryf.
Meer as ’n dekade nadat bouwerk begin het en nadat meer as R2 miljard reeds bestee is, staan die Kimberley Psigiatriese Hospitaal se deure steeds bot toe. Foto: Christiaan Cloete
Volgens Louw het premier Sylvia Lucas vroeër vanjaar met haar staatsrede gesê dat die hospitaal vanjaar sou open. Dit het egter nie gebeur nie.
Die DA gaan vrae aan Lucas rig om te verduidelik waarom die hospitaal nog nie sy deure geopen het nie.
Louw sê dat indien die DA nie ’n bevredigende antwoord kry nie die party ander stappe sal oorweeg.
Louw sê ook dat dr. Aaron Motsoaledi, minister van gesondheid, die finale verantwoordelikheid dra en moet kom kyk wat op die perseel aangaan.
“Hierdie regering gee nie vir mense om wat aan psigiatriese toestande ly nie. As hulle wel omgegee het, sou hierdie plek al oop gewees het,” het Louw Woensdag aan media gesê.
Hy betreur ook die feit dat baie pasiënte op Wêreldgeestesgesondheidsdag elders om hulp moet aanklop terwyl die gerief tans leeg en ongebruik staan.
Meer oor: Andrew Louw | Makashule Gana | Kimberley
Psigiatriese pasiënte van tronk na hospitaal geskuif
Versorger vas wat pasiënt glo verkrag
Hospitaal by Kimberley ‘sal nooit voltooi word’